Terry McAuliffe
Terence Richard "Terry" McAuliffe je američki privrednik i političar, bivši 72. po redu guverner američke savezne države Virginia. Na mjestu guvernera naslijedio je Bob McDonnella 14. januara 2014. godine. Član je Demokratske stranke SAD. Prethodno je vršio funkciju predsjednika Demokratskog nacionalnog komiteta od 2001. do 2005. godine, a bio je i dopredsjednik izbornog tima predsjednika Billa Clintona u izbornoj kampanji na predsjedničkim izborima 1996. godine, kao i predsjednik izbornog tima Hillary Clinton na predsjedničkim izborima 2008. godine. Prvi put se kandidirao na guvernerskim izborima u Virginiji 2009. godine, ali nije izabran za demokratskog kandidata. Ponovno se kandidirao na guvernerskim izborima 2013. godine, te je bez protivkandidata osvojio nominaciju ispred Demokratske stranke. Na općim izborima 2013. porazio je protivkandidate republikanca Kena Cuccinellia i libertarijanca Roberta Sarvisa, osvojivši 48% glasova. Na mjestu guvernera naslijedio ga je Ralph Northam.